Dalton tager turen til Tjekkiet | Fullcourt.dk
Dalton tager turen til Tjekkiet
Amerikanske Hayden Dalton skifter Bakken Bears ud med tjekkiske CEZ Basketball Nymburk i den kommende sæson.
Arkivfoto: FIBA.com
Bakken Bears hentede sidste sommer amerikaneren Hayden Dalton til klubben. Dalton havde kort forinden spillet NBA Summer League for Denver Nuggets sammen med den tidligere Bakken Bears-stjerne DeVaughn Akoon-Purcell, og det banede vejen for skiftet til Aarhus.
Den nu 23-årige forward fik en enkelt sæson for de danske mestre, hvor han snittede 11,1 point, 6,1 rebounds og 2,2 assists per kamp i Basketligaen. Nu rykker han videre til Tjekkiet, hvor de tjekkiske mestre, CEZ Basketball Nymburk, har givet den 204 centimeter høje forward en kontrakt.
Den tjekkiske klub skal i den kommende sæson spille med i Basketball Champions League, hvor de spiller i Gruppe C, som også indeholder Iberostar Tenerife. Dermed kommer Dalton til at spille overfor den danske landsholdsstjerne Iffe Lundberg i gruppespillet.
Relaterede emnerBakken BearsBasketligaenCEZ Nymburkhayden dalton
Danmarks mest succesrige sportsdirektør: Bedste handler (Del 3)
Den danske basketmastodont Bakken Bears har i årevis haft stor succes på banen i...
Ortiz fuldender måske Bears-trup
Forwarden Chris Ortiz fuldender Bakken Bears' trup, hvis ikke man finder en erstatning til...
Horsens IC henter amerikansk blockmaskine
Tyler Herro bliver brandvarm i Miami